Venemaa hoiab hoolimata suurenenud nõudlusest gaasi tarneid läbi Ukraina Euroopasse tagasi, osutab konkurentsiamet hiljutises gaashindade analüüsis.
#000005
Madalad maagaasi varud hoidlates on tingitud 2021. aastal Euroopat tabanud senisest külmemast talvest, millele järgnes pikk ja külm kevad, kus märts, aprill ja mai olid külmemad kui varasematel aastatel. Tänavuse kütteperioodi alguseks on Euroopa hoidlate täituvus tõusnud 75 protsendini. Võrdluseks oli 2019. aasta kütteperioodi alguseks Euroopa hoidlate täituvus 97 protsenti ja 2020. aastal 94,5 protsenti.
#000007
"Juba kolmel järjestikusel kuul on Venemaa keeldunud lisatarnetest Euroopasse. Lisaks paistab, et Gazprom ei ole huvitatud maagaasi tarnetest Poola aastatel 2021–2025, kuna ei ole seni vastavat võimsust reserveeritud," märkis amet.
#000009
Rahvusvahelise Energiaagentuuri värskeimale globaalse maagaasi nõudluse prognoosile toetudes on ameti sõnul tõenäoline, et 2021. aastal on maagaasi hind veel tõusutrendis, kuna kütteperiood on alles algamas. Samas on loota, et 2022. aastal hinnatõus Euroopa turgudel stabiliseerub.
#000012